钦定古今图书集成/理学汇编/经籍典/第180卷 > 《春秋》
## 钦定古今图书集成/理学汇编/经籍典/第180卷 > 《春秋》

《春秋古经》十二篇。

《周礼小宗伯注古文春秋经》“公即位为公即立” 疏云：“《春秋古经》，是此古文经所藏之书，文帝除挟书律，此本然后行于世。”

《史记吴世家》：“余读《春秋》古文。” 服虔注《左氏》云：“古文篆书，一简八字。”

《汉班固志》云：“《古经》十二篇。”

李焘《古经序》曰：“‘昔司马迁言《春秋》文成数万’，张晏曰：‘《春秋》才万八千字’，迁误也。今细数之，更阙一千四百二十八字。字数最易见者，尚尔诸误，何况圣人笔削之旨乎？余乡所谓心以为是者众，未必以为是也。亦惟纂例考校，从其有义理者耳。兹第刻《春秋》纯经，庶学之相与尽心焉。仍用汉志旧名，题曰《春秋古经》” ，十“二公各为一篇。”

马端临曰：“《春秋》古经，虽《汉艺文志》有之，然夫子所修之《春秋》，其本文世所不见，而自汉以来所编古经，则俱自三《传》中取出经文，名之曰正经耳。然三《传》所载经文多有异同，则学者何所折衷？三子者以当时口耳所传授者各自为传，又以其意之欲增益者搀入之，后世诸儒复据其见于三子之书者，互有所左右” 而发明之，而以为得圣人笔削之意于千载之上，吾未之能信也。

又曰：“《易》有《彖》《象》，本与卦爻为二，而王弼合之。《诗》《书》有《序》，本与经文为二，而毛苌、孔安国合之。《春秋》有三传，亦本与经文为二，而治三传者合之。先儒务欲存古，于是取其已合者复析之，命之曰古经。然《彖》《象》之与卦爻，《序》之与经，毛、孔、王三公虽以之混为一书，尚未尝以己意增损于其间，苟复析之，即古人之旧矣。独” 《春秋》一书，三传各以其说与《经》文参错，而所载之《经》文又各争异。盖事同而字异者，及邾仪父“盟于蔑” 、“于昧” 之类是也；事字俱异者，“尹氏” 、“君氏” 之类是也。元未尝书其事而以意增入者，“孔丘生” 、“孔丘卒” 之类是也。然则自三传中所取出之经文，既有争异，又有增益，遽指以为夫子所修之《春秋》，可乎？然择其若可信者而言之，则《左氏》为优，何也？盖《公羊》《穀梁》直以其所作《传》文搀入正经，不曾别出，而《左氏》则《经》自经而传自传。又杜元凯《经传集解叙文》以为“分《经》之年相附” ，则是《左氏》作《传》之时，《经》文本自为一书，至元凯始以《左氏传》附之经文各年之后，是《左氏传》中之《经》文，可以言古经矣。然获麟而后引《经》，以至“仲尼卒” ，则分明增入。杜注亦自以为《春秋》本终于获麟，弟子欲记圣师之卒，故采《鲁史记》以续夫子之经而终于此。然则既续之于获麟之后，宁保其不增益之于获麟之前，如《公》《谷》所书“孔子生” 之类乎？是亦未可尽信也。

《春秋经》十一卷。

《汉志》云：“经十一卷，公羊、穀梁二家。”

王应麟《考证》云：“《诗正义》，汉初为传训者皆与《经》别行，三《传》之文不与经连，故石经书《公羊传》皆无经文。”

《左传》三十卷。

《汉志》：“《左氏传》三十卷。左丘明，鲁太史。”

刘歆《移博士书》曰：“左丘明好恶与圣人同，亲见夫子，而公、谷在七十子后，传闻之与亲见，其详略不同。”

杜元凯曰：“左丘明受经于仲尼，以为《经》者，不刊之书也。《传》直言其归趣而已。”

《考证》曰：汉初出张苍之家。文帝时，贾谊为训诂，授赵人贯公。太史公《十二诸侯年表序》云：“孔子西观周室，论史记旧闻，兴于鲁而次《春秋》。左丘明惧弟子人人异端，各安其意，失其真，故因孔子《史记》具论其语，成《左氏春秋》。” 平帝时，始立学官。

《公羊传》十一卷。

《汉志》：“《公羊传》十一卷。公羊子，齐人。师古曰：名高。” 《考证》：戴宏序云：“子夏传与公羊高，高传与子平，平传与子地，地传与子敢，敢传与子寿。至汉景帝时，寿乃共弟子齐人胡母子都著于竹帛。” 《儒林传》：“胡母生为景帝博士，与董仲舒同业齐之言《春秋》者。”

宗事之。公孙弘亦颇受焉。武帝因尊《公羊家》。

《穀梁传》十一卷。

《汉志》：“《穀梁传》十一卷。穀梁子，鲁人。” 师古曰：“名喜。” 晁氏曰：“应劭《风俗通》称，《穀梁》名赤，子夏弟子。糜信则以为秦孝公同时人，阮孝绪则以为名俶，字元始，皆未详也。至汉宣帝好之，遂盛行于世。”

《邹氏传》十一卷。

《汉志》：“《邹氏传》十一卷。邹氏无师，夹氏未有书。” 《隋志》：“汉初有《公羊》《穀梁》、邹氏、夹氏四家并行。王莽之乱，邹氏无师，夹氏亡。”

《七录》云：“建武中，邹、夹氏皆绝，王吉能为《邹氏春秋》。”

《夹氏传》十一卷。

《汉志》：“《夹氏传》十一卷，有录无书。” 师古曰：“夹音颊。”

《左氏微》二篇。

《汉志》《左氏微》二篇。师古曰：“微谓释其微指。”

《铎氏微》三篇。

《汉志》：“《铎氏微》三篇。楚太傅铎椒也。”

考证：“太史公曰：‘铎椒为楚威王傅，为王不能尽观《春秋》，采取成败，卒四十章为《铎氏微　》’。刘向《别录》云：‘左丘明授曾申，申授吴起，起授其子期，期授楚人铎椒，铎椒作《抄撮》八卷，授虞卿’。”

《张氏微》十卷。

见汉志

按“张氏” 疑即张苍。然“苍” 不应居虞氏前，俟考。

《虞氏微传》二篇。

《汉志》：“《虞氏微传》二篇。赵相虞卿。”

刘向《别录》，虞卿作《抄撮》九卷，授荀卿，荀卿授张苍。

《公羊外传》五十篇。

见汉志

《穀梁外传》二十篇。

见汉志

《公羊章句》三十三篇。

见汉志

《穀梁章句》三十三篇。

见汉志

《公羊杂记》八十三篇。

见汉志

《公羊颜氏记》十一篇。

见汉志

《考证》：“颜安乐事眭孟《六艺论》云：‘治《公羊》者胡母生董仲舒，仲舒弟子嬴公，公弟子眭孟，孟弟子严彭祖及颜安乐，彭祖为严氏学，安乐为颜氏学，皆立博士。后汉张霸减定《严氏春秋》为二十万言’。”

《公羊董仲舒治狱》十六篇。

见汉志

考证：“《隋志》《董仲舒决事》十卷，《唐志》：《春秋决微》十卷，《七录》云：《春秋断狱》五卷。”

应劭曰：“仲舒居家，朝廷每有政议，遣廷尉张汤问其得失，于是作《春秋》决狱二百三十二事，动以经对。”

《论衡》“仲舒表《春秋》之义，稽合于律，无乖异者。” 《太平御览》载仲舒决狱二事，引《春秋》许止进药，夫人归于齐。

《通典》载，仲舒断狱，引《春秋》之义，父为子隐。

《春秋议奏》三十九篇。

《汉志》云：《石渠论》。

《考证》：“《刘更生传》：‘初立《穀梁。春秋》征，更生受《穀梁》，讲论五经于石渠’。” 《后汉·陈元传》：“孝宣为《石渠论》而穀梁氏兴。”

《春秋国语》二十一篇。

《汉志》云：“左丘明著。”

《考证》：“《司马迁传赞》：‘左丘明为传，又纂异同为《国语》。又：‘太史公曰：‘左丘失明，厥有《国语》’’’。”

《史通》曰：“左丘明既为《春秋内传》，又稽《逸文》纂别说，分周、鲁、齐、晋、郑、楚、吴、越八国事，起周穆王，终鲁悼公，为《外传》。《国语》，六经之流，三传之亚也。陆淳谓与《左传》文体不伦，定非一人所为。”

石林叶氏曰：“按《姓氏谱》有左丘氏，岂一家之言乎？唐啖、赵之徒颇知之，然未有以传其说也。”

《新国语》五十四篇。

《汉志》：“刘向分《国语》。”

《世本》十五篇。

《汉志》云：“古史官记黄帝来讫，春秋时诸侯大夫，考证《周官》瞽蒙《世奠》，系小史，定世系，辨昭穆。《司马迁传赞》《世本》，录黄帝以来至春秋时帝王公侯卿大夫祖世所出。司马迁采《世本》。刘向曰：‘《世本》，古史官明于古事者所记录黄帝以来帝王诸侯及卿大夫系谥名号，凡十五篇’。” 《隋志》：“《世本王侯大夫谱》二卷。又《世本》二卷” ，刘向撰；又四卷宋衷撰。又云“汉初得《世本》，叙黄帝以来祖世所出。《春秋正义》云，‘今之《世本》与司马迁言不同，《世本》多误，不足依凭’。” 颜

之推曰：“《世本》左丘明所书，而有燕王喜、汉高祖，非本文也。”

士燮《春秋注》十一卷。

《隋志》：“吴卫将军。”

贾逵“《左传章句》二十卷。”

《隋志》：“《春秋左氏长经》二十卷，汉侍中贾逵章句。”

贾逵“《左传解诂》三十卷。”

《隋志》：“《春秋左氏解诂》三十卷贾逵撰。”

服虔《左传解谊》三十一卷。

《隋志》：“《春秋左氏解谊》三十一卷，汉九江太守服虔注。”

王肃《左传注》三十卷。

《隋志》：“《春秋左氏传》三十卷王肃注。”

董遇“《左传章句》三十卷。”

《隋志》：“《春秋左氏传》三十卷，董遇章句。”

孙毓“《左传义注》十八卷。”

《隋志》：“《春秋左氏义注》十八卷孙毓。”

王朗《左传注》十二卷。

《隋志》：“《春秋左氏传》十二卷魏司徒王朗撰。”

杜预“《左传集解》三十卷。”

《隋志》：“《春秋左氏经传集解》三十卷，杜预撰。”

晁氏曰：晋杜预、元凯集，刘子骏、贾景伯父子、许惠卿、颖子严之注，分《经》之年与《传》之年相附，故题曰《经传集解》。其发明甚多，古今称之。然其弊则弃《经》信《传》，如成公十三年麻隧之战，《传》载秦败绩，而《经》不书，以为晋直秦曲，则韩役书战，时公在师，复不须告；克获有功，亦无所讳，于《左传》之例皆不合。不曰《传》之谬，而猥称《经》文阙漏，其尤甚者至如此。

《服杜左传注》十卷。

《隋志》：“春秋杜氏服氏注《春秋左传》十卷，残缺。”

嵇康《左传音》三卷。

《隋志》：“《春秋左氏传音》三卷魏中散大夫嵇康撰。”

《服杜左传音》三卷。

《隋志》：“梁有服虔《杜预音》三卷，亡。”

高贵乡公《左传音》三卷。

《隋志》：“梁有魏高贵乡公《春秋左氏传音》三卷，亡。”

曹耽《左传音》　卷。

《隋志》：“梁有曹耽” ，音亡。

荀讷《左传音》四卷。

《隋志》：“梁有尚书左人郎荀讷等《音》四卷，亡。”

李轨《左传音》三卷。

《隋志》：“《春秋左氏传音》三卷李轨撰。”

徐邈《左传音》三卷。

《隋志》：“《春秋左氏音》三卷徐邈撰。”

贾逵《释训》一卷。

《隋志》：“《春秋释训》一卷贾逵撰。”

贾逵《左传朱墨列》一卷。

《隋志》：“《春秋左氏经传朱墨列》一卷，贾逵撰。”

颖容“《春秋释例》十卷。”

《隋志》：“汉公车征士颖容撰。”

郑众“《左传条例》九卷。”

《隋志》：“梁有《春秋左氏传条例》九卷，汉大司农郑众撰。”

服虔“《左氏释痾》十卷。”

《隋志》：“《春秋左氏膏肓释痾》十卷，服虔撰。”

服虔“《春秋汉议驳》二卷。”

《隋志》：“梁有《春秋汉议驳》二卷，服虔撰，亡。”

郑元“《春秋驳议》二卷。”

《隋志》“《驳何氏汉议》二卷郑元撰。”

服虔“《春秋成长说》九卷。”

《隋志》：“《春秋成长说》九卷服虔撰。”

王玢《左传达义》一卷。

《隋志》：“梁有《春秋左氏达义》一卷，汉司徒掾王玢撰。”

服虔《春秋塞难》三卷。

《隋志》：“《春秋塞难》三卷服虔撰。”

孔融《春秋杂议难》五卷。

《隋志》：“梁有《春秋杂议难》五卷，汉少府孔融撰。”

王朗《左传释驭》一卷。

《隋志》：“《春秋左氏释驭》一卷王朗撰，亡。”

糜信《春秋说要》十卷。

《隋志春秋说要》十卷魏太守糜信撰。

杜预“《春秋释例》十五卷。”

见隋志

晁氏曰：晋杜预注。凡四十部。集《左传》诸例及地名、谱第、历数，偕显其同异，从而释之，发明尤多。昔人称为“《左氏》忠臣” ，而预自以为有传癖，观此尤信。陈氏曰：唐刘蕡为之序。

《崇文总目》：凡三十五例。

杜乾光《春秋释例引序》一卷。

《隋志》：“梁有《春秋释例引序》一卷，齐正员郎杜乾光撰，亡。”

见隋志

刘寔“《春秋条例》十一卷。”

《隋志》：“《春秋条例》十一卷，晋太尉刘寔撰。”

刘寔“《公羊达义》三卷。”

《隋志》：“梁有《公羊达义》三卷，刘寔撰，亡。”

《方范春秋经例》十二卷。

见隋志

殷兴《春秋释滞》十卷。

《隋志》：“梁有《春秋释滞》十卷，晋尚书殷兴撰，亡。”

范坚《春秋释难》三卷。

《隋志》：“梁有《春秋释难》三卷，晋护军范坚撰，亡。”

《春秋左氏传条例》二十五卷。

见隋志

《春秋义例》十卷。

见隋志

《春秋左传例苑》十九卷。

见隋志

吴略《春秋经传说例疑隐》一卷。

《隋志》“梁有，今亡。”

郑元《左氏分野》一卷。

《隋志》“梁有，今亡。”

《郑元春秋》十二公名一卷。

《隋志》“梁有，今亡。”

王述之“《春秋左氏经传通解》四卷。”

见隋志

孙毓《春秋左氏传贾服异同略》五卷。

见隋志

干宝《春秋左氏函传义》十五卷。

见隋志

何贺真《左氏区别》三十卷。

《隋志》：“《春秋左氏区别》三十卷，宋尚书功论郎何贺真撰。”

《春秋文苑》六卷。

见隋志

《春秋丛说》十二卷。

见隋志

《春秋义林》一卷。

见隋志

《春秋大夫辞》三卷。

见隋志

《春秋嘉语》六卷。

见隋志

《春秋左氏诸大夫世谱》十三卷。

见隋志

沈宏《春秋五辩》二卷。

《隋志》：“梁五经博士沈宏撰。”

《春秋辩证》六卷。

见隋志

王述之“《春秋旨通》十卷。”

见隋志

崔灵恩“《春秋经传解》六卷。”

见隋志

崔灵恩《春秋申先儒传论》十卷。

见隋志

崔灵恩“《春秋左氏传立义》十卷。”

见隋志

刘寔等集解《春秋序》一卷。

见隋志

干宝《春秋序论》二卷。

见隋志

贺道养《春秋序》一卷。

见隋志

崔灵恩《春秋序》一卷。

见隋志

沈文阿《春秋左氏义略》二十五卷。

《隋志》：“陈国子博士沈文阿撰。”

王元规“《续义略》十卷。”

《隋志》：“王元规续沈文阿《春秋左氏传义略》十卷。”

张冲“《春秋义略》三十卷。”

《隋志》：“陈右将军张冲撰。”

《春秋左氏义略》八卷。

见隋志

“《春秋》五十”，凡《义疏》二卷。

见隋志

刘炫“《春秋左氏述义》四十卷。”

《隋志》：“东京太学博士刘炫撰。”

《春秋序义疏》一卷。

见隋志

梁简文帝《春秋发题》一卷。

《隋志》“梁有，今亡。”

《隋志》：“梁有《春秋左氏图》十卷，汉太子太傅严彭祖撰，亡。”

《古今春秋地图》一卷。

《隋志》“梁有，今亡。”

严彭祖《春秋公羊传》十二卷。

《隋志》“梁有，今亡。”

何休“《春秋公羊解诂》十一卷。”

《隋志》：“汉谏议大夫何休注。”

陈氏曰：《公羊解诂》十二卷，汉司空掾任城何休邵公撰。休为太傅陈蕃属，蕃败，坐禁锢，作《解诂》，覃思不窥门十七年，又作《公羊墨守》《左氏膏肓》《穀梁废疾》《党禁》。解，拜议郎，终谏议大夫。其书多引谶纬，其所谓“黜周王鲁，变周文，从殷质” 之类，《公羊》皆无明文。盖为其学者相承有此说也。三科九旨，详具疏中。

王愆期“《春秋公羊传》十三卷。”

《隋志》：“晋散骑常侍王愆期注。”

高龙“《春秋公羊传》十二卷。”

《隋志》：“梁有，晋河南太守高龙《注》。”

孔衍“《春秋公羊传》十四卷。”

《隋志》：“梁有孔衍《集解》。”

李轨《春秋公羊音》一卷。

见隋志

汪淳《春秋公羊音》一卷。

《隋志》：“梁有晋征士汪淳撰一卷。”

董仲舒《春秋繁露》十七卷。

《隋志》：“汉胶西相董仲舒撰。”

晁氏曰：史称仲舒说《春秋》事得失，《闻举》《玉杯》《繁露》《清明》《竹林》之属数十篇，十馀万言，皆传于后世，今溢而为八十二篇，又通名《繁露》，皆未详隋、唐卷目与今同，但多讹舛。

《崇文总目》：“其书八十二篇，义或宏博，非出近世。然其间篇第亡舛，无以是正。又即用《玉杯》题篇，后人取而附著云。”

陈氏曰：“按隋及国史志，卷皆十七，《崇文总目》凡八十二篇，《馆阁书目》止十卷，萍乡所刻亦财三十七篇。” 今本乃楼攻愧得潘景宪本，卷篇皆与前志合，然亦非当时本书也。先儒疑辨详矣。其最可疑者，本传载“所著书百馀篇，《清明》” 、《竹林》《繁露》、“《玉杯》之属，今总名曰《繁露》” ，而《玉杯》《竹林》则皆其篇名，此决非其本真。况《通典》《御览》所引皆今书所无者。尤可疑也。然古书存于世希矣。姑以传疑存之可也。又有写本作十八篇。

董仲舒“《春秋决事》十卷。”

见隋志

《崇文总目》：“丁氏平，黄氏正。” 初，仲舒既老病致仕，朝廷每有政议，武帝数遣廷尉张汤问其得失，于是作《春秋决疑》二百三十二事，动以经对。至吴太史令吴汝南丁季、江夏黄复平正得失，今颇残失，止有七十八事。

马端临曰：“此即献帝时应劭所上仲舒《春秋断狱》，以为几焚于董卓，荡覆王室之时者也。”

《春秋决疑论》一卷。

见隋志

何休“《春秋左氏膏肓》十卷。”

见隋志

《崇文总目》：汉司空掾何休撰。始撰贾逵事，因记《左氏》所短，遂颇流布，学者称之。后更删补为定。今每事左方，附郑康成之学，因引郑说寄何书云。“书今残逸，第七卷亡。”

陈氏曰：何休著《公羊》《墨守》等三书。郑康成作《鍼膏肓》《起废疾》《发墨守》以排之。休见之曰：“康成入吾室，操吾矛以伐我乎！” 今其书多不存，惟范甯《穀梁集解》载休之说，而郑君释之，当是所谓起废疾者。今此书并存二家之言，意亦后人所录。

何休《春秋公羊墨守》十四卷。

见隋志

何休《春秋穀梁废疾》三卷。

《隋志》：“《春秋穀梁废疾》三卷，何休撰；又三卷，何休撰，郑元释，张靖笺。”

何休“《春秋汉议》十三卷。”

见隋志

“驳何氏《汉议叙》”一卷。

见隋志

按：《隋志》前有《驳何氏汉议》二卷，郑元撰，至此又重出，复载《驳何氏汉议叙》一卷，未注姓名，疑亦郑元。

撰。

《刁氏春秋公羊例序》五卷。

见隋志

何休《春秋公羊谥例》一卷

见隋志

何休《春秋公羊条例》一卷。

《隋志》：梁有一卷，亡。

荀徐“《春秋公羊问答》九卷。”

《隋志》：“梁有《春秋公羊问答》九卷，荀爽问，魏安平太守徐钦答，亡。”

庾王《春秋公羊论》二卷。

《隋志》：“梁有《春秋公羊论》二卷，晋车骑将军庾翼问，王愆期答，亡。”

鲜于公《春秋公羊解序》一卷。

见隋志

《春秋公羊疏》十二卷。

见隋志

唐固《春秋穀梁传》十三卷。

《隋志》“吴仆射唐固注。”

尹更始《春秋穀梁传》十五卷。

《隋志》：“梁有《春秋穀梁传》十五卷，汉谏议大夫尹更始撰，亡。”

《唐志》：“尹更始注。”

糜信《春秋穀梁传注》十二卷。

《隋志》“魏平乐太守糜信注。”

张靖“《穀梁传注》十卷。”

《隋志》“晋堂邑太守张靖注。”

徐干《春秋穀梁传注》十卷。

《隋志》：“梁有《春秋穀梁传》十三卷，晋给事郎徐干注，亡。”

胡讷“《春秋穀梁传集解》十卷。”

《隋志》：“梁有《春秋穀梁传》十卷，胡讷集解，亡。”

程阐“《春秋穀梁传注》十六卷。”

见隋志

孔衍《春秋穀梁传注》十四卷。

见隋志

徐邈《春秋穀梁传注》十二卷。

见隋志

段肃《春秋穀梁传注》十四卷。

《隋志》：“疑汉人。”

孔君《春秋穀梁传指训》五卷。

《隋志》：“《春秋穀梁传》五卷，孔君《指训》残缺。梁十四卷。” 按《唐志》作“孔衍《训注》十三卷” ，疑即此条。

范甯《春秋穀梁传》十二卷。

晁氏曰：自汉、魏以来，《穀梁》注解有尹更始、唐固、糜信、孔衍、江熙等十数家，而范甯皆以为肤浅，于是帅其长子参、中子雍、小子凯、从弟卲及门生故吏，商略名例，博采诸儒同异之说，成其父汪之志。尝谓《三传》之学，《穀梁》所得最多；诸家之解，范甯之论最善。

范甯《春秋穀梁音》一卷。

《隋志》：梁有一卷，亡。

《四家春秋穀梁传》四卷。

《隋志》：“《春秋穀梁传》四卷，残缺张、程、孙、刘四家集解。”

糜信理“《何氏汉议》二卷。”

隋志魏人

徐邈《春秋穀梁传议》十卷。

见隋志

何休“《春秋议》十卷。”

见隋志

徐邈答《春秋穀梁义》三卷。

见隋志

薄叔元问《穀梁义》四卷。

见隋志

范甯《春秋穀梁传例》一卷。

见隋志

刘兆《春秋公羊穀梁传》十二卷。

《隋志》：“晋博士刘兆撰。”

《春秋公羊穀梁二传评》三卷。

见隋志

贾逵《春秋经本训诂》十二卷。

见《隋志》。梁有《三家经》二卷，亡。

韩益《春秋三传论》十卷。

《隋志》：“魏大长秋韩益撰。”

潘叔度“《春秋经合三传》十卷。”

见隋志

潘叔度《春秋成夺》十卷。

见隋志

胡讷“《春秋三传评》十卷。”

见隋志

胡讷《春秋集三传难》三卷

《隋志》“梁有，今亡。”

胡讷《春秋集三传经解》十卷。

《隋志》“梁有，今亡。”

京相璠等《春秋土地名》三卷

《隋志》：“晋裴秀客京、相璠等撰。”

贾逵“《春秋外传国语注》二十卷。”

见隋志

虞翻《春秋外传国语注》二十一卷

见隋志

王肃“《春秋外传章句》一卷。”

《隋志》：“梁二十三卷。”

韦昭“《春秋外传国语注》二十卷。”

见隋志

孔晁《春秋外传国语注》二十卷。

见隋志

唐固《春秋外传国语注》二十一卷。

见隋志

《春秋古今盟会地图》一卷。

《隋志》“梁有，今亡。”

何始真《春秋区别》十二卷。

见唐志

按：《隋志》作“何贺真” ，《春秋左氏》区别贺真、始真。未知孰是。俟考。

顾启期《春秋大夫谱》十一卷。

见唐志

李谧《春秋丛林》十二卷。

见唐志

按《隋志》未详李谧姓名。

沈宏《经传解》六卷，又《文苑》六卷，《嘉语》六卷

见唐志

按：《隋志》只载沈宏《五辨》二卷，其《经传解》未载。至《文苑嘉语》又未详沈宏姓名。

刘炫《春秋攻昧》十二卷，又《规过》三卷，《述议》三十七卷

见唐志

按《隋志》只载《述议》四十卷。

高袭《春秋传记》十二卷。

见唐志

按：《隋志》作“高龙。” 《春秋公羊传》“龙袭” 二字未知孰是。俟考。

刘晏“《公羊违义注》三卷。”

《唐志》：“刘寔《春秋违义》三卷，刘晏注。”

沈仲义“《春秋集解》十卷。”

见唐志

萧邕《问传义》三卷。

见唐志

李铉“《春秋二传异同》十二卷。”

见唐志

《春秋辨证明经论》六卷，《左氏音》十二卷，《左氏钞》十卷，
《春秋辞苑》五卷，《杂义难》五卷

俱见唐志

孔颖达《春秋正义》三十六卷。

《唐志》：“孔颖达、杨士勋、朱长才奉诏撰。马嘉运、王德韶、苏德融与隋德素复审。”

《崇文总目》：唐国子祭酒孔颖达撰。按汉张苍、贾谊、尹咸、郑众、贾逵皆为诂训，然参用《公》《谷》二家。至晋杜预专治《左氏》，其后有沈文阿、苏宽、刘炫，皆据杜说。贞观中，颖达据刘学而损益之，长孙无忌等又复损益，其书乃定。皇朝孔淮等奉诏是正。

杨士勋“《穀梁疏》十二卷。”

见唐志

《崇文总目》：“唐国子四门助教杨勋撰，皇朝邢昺等奉诏是正。”今太学传授。〈按：“杨勋” 疑阙“士” 字。〉

王元度注《春秋左氏传》。

唐志卷亡

卢藏用《春秋后语》十卷。

见唐志

高重“《春秋纂要》四十卷。”

唐志，字文明，士廉五代孙。文宗时翰林侍讲学士。帝好《左氏》，命重分诸国各为书，别名《经传要略》。历国子祭酒。

许康佐等集《左氏传》三十卷。

《唐志》一作《文宗御集》。

徐文远“《春秋左传义疏》六十卷，又《左传音》”三卷

见唐志

阴弘道“《春秋左氏传序》一卷。”

见唐志

李氏《三传异同例》十三卷。

《唐志》：“开元中，右威卫录事参军，失名。”

冯伉“《三传异同》三卷。”

刘轲“《三传指要》十五卷。”

韦表微“《春秋三传总例》二十卷。”

王元感《春秋振滞》二十卷。

韩滉《春秋通》一卷。

俱见唐志

见唐志

《崇文总目》：唐给事中陆淳纂。〈质本名淳。〉初，淳以三家之传不同，故采获善者，参以啖助、赵匡之说，为《集传》《春秋》。又本褒贬之意，更为微旨，条别三家，以朱墨记其胜否；又摭三家得失与经戾者，以啖、赵之说订正之，为《辨疑》。

陈氏曰：初，润州丹阳主簿赵郡啖助叔佐，明《春秋传》，洋州刺史河东赵匡伯淳质从助及伯淳传其学。助考三《传》，舍短取长，又集前贤注释，补以己意，而《集传》《集注》又撮其纲例，目为《统》。助卒，质与其子异缮录以诣伯淳，请损益焉。质随而纂会之，大历乙卯岁书成。质本名淳，避宪宗讳改焉。

樊宗师《春秋集传》十五卷。

见唐志

《春秋加减》一卷。

《唐志》：“元和十二年，国子监修定。”

《崇文总目》：“唐元和时国子监承诏修定，以此经字文多少不同，故志其增损，以防差驳。”

陈氏曰：不著人名。校定偏傍，若《五经文字》之类。前有睿思殿书籍印，末称“臣云校定。”

李瑾“《春秋指掌》十五卷。”

见唐志

《崇文总目》：唐试左武卫兵曹李瑾撰。“瑾集诸家之说为序义、凡例各一篇，补孔颖达《正义》为五篇，采摭馀条为《碎玉》一篇，凡先儒异同辨正得失为三篇，取刘炫规过申证其义为三篇” ，大抵专依杜氏之学以为说云。

巽岩李氏曰：其第一卷新编《目录》，多取杜氏《释例》及陆氏《纂例》，瑾所自著无几。而序义以下十四卷，但分门抄录。孔颖达《左氏正义》，皆非瑾所自著也。惟篇首数序，“瑾所自著者。”

张杰《春秋图》五卷，又《春秋指元》十卷

见唐志

《崇文总目》：“杰以《春秋》所载车服、器用、都城、井邑之制缋而表之” ，指元则摘《左氏传》文申释其义。

裴安时“《左氏释疑》七卷。”

《唐志》：“字适之，大中江陵少尹。”

第五“泰《左传事类》”二十卷。

《唐志》，“字伯通，青州益都人。咸通鄂州文学。”

成元《公谷总例》十卷。

《唐志》：“字文元，咸通山阳令。”

陆希声“《春秋通例》三卷。”

见唐志

《崇文总目》：“因三家之例，裁正其冗，以通《春秋》之旨。”

陈岳《折衷春秋》三十卷。

《唐志》：“唐末，锺傅，江西从事。”

《崇文总目》：“以三家异同三百馀条，参求其长，以通《春秋》之义。”

晁氏曰：其书以《左氏》为上，《公羊》为中，《穀梁》为下，比其异同而折衷之。岳，唐末十上春官，晚乃从锺傅，辟为江西从事。

郭翔“《春秋义鉴》三十卷。”

见唐志

柳宗元《非国语》二卷。

见唐志

宗元序曰：“左氏《国语》，其文深闳杰异，而其说诬淫，惧学者溺其文采，而沦于是非，本诸理作《非国语》。” 上卷三十一篇，下卷三十六篇。

《汲冢师春》一卷。

《宋志》：“师春纯集疏《左传》卜筮事。”

陈氏曰：晋汲郡魏安釐王冢所得古简。杜预得其《纪年》，知其魏国史纪以考证《春秋》，别有一卷，纯集疏《左氏传》卜筮事上下次第及其文义，皆与《左传》同，名曰《师春》，似是抄集者人名也。

荀卿《公子姓谱》二卷。

《宋志》：一名《帝王历纪谱》。

《崇文总目》：《帝王历纪谱》三卷，不著人名氏。其序言周所封诸侯，子孙散于他国，孔子修《春秋》而谱其世系，上采帝王历纪而条次之，盖学《春秋》所录。今本题云“荀卿撰” 者，非也。

晁氏曰：题曰秦相荀卿撰。载周末列国世家，故一名《春秋公子血脉图》，颇多疏略，决非荀卿所著。且卿未尝相秦，岂世别有一荀卿耶？

刘炫“《春秋义囊》二卷。”

见宋史

《春秋公羊疏》三十卷。

《宋史》：“《公羊疏》三十卷” ，又徐彦《公羊疏》三十卷。《崇文总目》：“《公羊疏》三卷，不著撰人名氏。援证浅局，出于近世。或云徐彦撰，皇朝邢昺等奉诏是正，始令太学传授，以补《春秋》三家之旨。”

陈氏曰：《广川藏书志》云：“世传徐彦，不知何代。” 意其在贞元、长庆后也。

黄恭密《春秋指要图》一卷。

见宋志

《春秋灾异录》六卷。

宋志不载姓名

《春秋谥族图》五卷。

宋志不载姓名

《崇文总目》：演《左氏传谥族图》，不著撰人名氏，以《左氏》学《世谱》增广之，贯穿系序，差无遗略。

陆德明《三传释文》八卷。

见宋志

赵匡《春秋阐微纂类义统》十卷

见宋志

晁氏曰：啖助字叔佐，闽人。赵匡字伯修，天水人。大抵啖、赵以前学者，皆专门名家，苟有不通，宁言《经》误，其失也固陋。啖、赵以后学者，善援《经》击《传》，其或未明，则凭私臆决，其失也穿凿。啖氏制统例，分别赵氏损益，多所发挥。

卢仝《春秋摘微》四卷。

见宋志

晁氏曰：唐卢仝撰。其解《经》不用《传》，然旨意甚疏。韩愈谓“《春秋》三传束高阁，独抱遗经究终始” ，盖实录也。祖无择得之于金陵。

杨蕴《春秋公子谱》一卷。

见宋志

叶真是《国语》七卷。

见宋志

冯继元《春秋名号归一图》。

见宋志

《崇文总目》：伪蜀冯继元撰。以《春秋》官谥名字裒附初名之左。

冯继元《春秋名字同异录》五卷。

见宋志

杜预《春秋世谱》七卷。

见宋志

《崇文总目》：“《春秋世谱》一卷，不著撰人名氏” ，凡七卷。起黄帝至周，见于春秋诸国世系传，久稍失其次矣。按《隋唐书目》，《春秋大夫世族谱》十三卷，顾启期撰。而杜预《释例》自有《世族谱》一卷。今书与《释例》所载不同，而本或题云“杜预撰” 者，非也。疑此乃启期所撰云。

张暄《春秋龟鉴图》一卷。

见宋志

《崇文总目》：“不著撰人名氏。” 述《春秋》周及诸侯世次，齐、鲁大国公子、公孙。初不详备，其后传写，又失其次序。今存以备讨阅。

马择言《春秋要类》五卷。

见宋志

叶清臣《纂类》十卷。

见宋志

孙复“《春秋尊王发微》十二卷，《春秋总论》”一卷

见宋志

晁氏曰：史臣言明复治《春秋》，不取传注，而其言简而义详。

《朱子语录》曰：“近时言《春秋》，皆是计较利害，大义却不曾见。如唐之陆淳，本朝孙明复之徒，他虽未曾深于圣经，然其推言治道，凛凛然可畏，终是得圣人个意思。”

李尧俞“《春秋集议略论》二卷。”

见宋志

王沿“《春秋集传》十五卷。”

见宋志

晁氏曰：集三传解经之文。沿字圣源，大名人。好《春秋》，所至以《春秋》断事。此书仁宗朝尝奏御，诏直昭文阁，后官至天章阁待制。

章拱之《春秋统微》二十五卷。

见宋志

王哲“《春秋通义》十二卷，又《皇纲论》五卷”

见宋志

陈氏曰：“太常博士王哲撰。”

丁副《春秋演圣统例》二十卷，《三传异同字》五卷

晁氏曰：皇朝丁副撰。田伟《书目》别作“嗣” ，未知孰误。

朱定序“《春秋索隐》五卷。”

见宋志

杜谔“《春秋会议》二十六卷。”

见宋志

晁氏曰：皇祐间进士杜谔集三十馀家成一书。

胡瑗“《春秋口义》五卷。”

见宋志

陈氏曰：胡翼之撰，至宣十二年而止。

十一卷，《春秋意林》二卷”

晁氏曰：《权衡》论三《传》之失，《意林》叙其解《经》之旨，《刘氏》传其所解经也，如“桓无王，季友卒，胥命用郊” 之类，皆古人所未言。

苏辙“《春秋集传》十二卷”

见宋志

晁氏曰：大意以人多师孙复，不复信史，故尽弃二《传》，全以《左氏》为本；其不能通者，始取二《传》。及啖、赵自熙宁谪居高安，至元符初，十数年矣，暇日辄有改定，卜居龙川而书始成。

王安石《左氏解》一卷。

见宋志

陈氏曰：专辨《左氏》为六国时人。其明验十有一事，题王安石撰，其实非也。

杨彦龄“《左氏春秋集表》二卷，又《左氏蒙求》”二卷

见宋志

沈括“《春秋机括》二卷。”

见宋志

晁氏曰：沈括存中撰。《春秋谱》也。

赵瞻“《春秋论》三十卷，又《春秋经解义例》二十卷”

见宋志

《唐既济春秋邦典》二卷。

见宋志

陈氏曰：《唐既潜》。〈疑落“济” 字。〉亨撰。质肃之侄，自号“真淡翁”，与其子愗问答而为此书，邹道卿为之序。

孙觉《春秋经社要义》六卷

晁氏曰：其学亦出于啖、赵，凡四十馀门，论议颇严。陈氏曰：“觉从胡安定游，门弟子以千数，别其老成者为经社，觉年最少，众皆相服。此其时所作也。”

孙觉《春秋经解》十五卷。

见宋志

陈氏曰：觉言三家之说，《穀梁》最为精深，且以为本，杂取二《传》及诸儒之说，长者从之。其所未安，以所闻于安定先生者断之。杨龟山为之后序。

孙觉《春秋学纂》十二卷。

见宋志

晁补之《左氏春秋传杂论》一卷。

见宋志

《刘攽内传国语》十卷，《春秋人谱》一卷

《宋志》：《孙子平》、练明道同撰。

朱长文“《春秋通志》二十卷。”

见宋志

家安国《春秋道义》二十四卷。

见宋志

张大亨“《春秋通训》二十卷，又《五礼例宗》”十卷

见宋志

陈氏曰：直秘阁吴兴张大亨嘉父撰。自序言：“少闻《春秋》于赵郡和仲先生，尝作《例宗》，论立例之大要矣。十馀年复有《通训》之作，去例以求《经略》微文而视《大礼》东坡一字。” 和仲所谓赵郡和仲，其东坡乎？然《例宗》考究，亦为详洽。

陆佃《春秋传》二十卷，又《补遗》一卷

见宋志

程颐《春秋传》一卷。

陈氏曰：略举大义，襄昭后尤略，盖晚年作也。

黎𬭚“《春秋经解》十二卷。”

见宋志

晁氏曰：本朝黎𬭚希声撰。蜀人，欧公之客。

王裴《春秋义解》十二卷。

见宋志

张冒德“《春秋传类音》十卷。”

见宋志

韩台《春秋左氏传口音》三卷。

见宋志

陈德宁“《公羊新例》十四卷，又《穀梁新例》六卷”

见宋志

阴洪道注《春秋叙》一卷。

见宋志

张翰《春秋排门显义》十卷。

见《宋志》。一作“张干。”

李撰“《春秋总要》十卷。”

见宋志

袁希政《春秋要类》五卷。

见《宋志》。一作“孝政。”

张德昌“《春秋传类》十卷。”

见宋志

按：《宋志》前有张冒德《春秋传类音》十卷，疑与此条讹误重出。未知孰是。

沈纬《春秋谏类》二卷。

见宋志

见宋志

黄彬“《春秋叙鉴》三卷，《春秋精义》三十卷”

见宋志

洪勋“《春秋图鉴》五卷。”

见宋志

按：此条下又有“《春秋加减》一卷” ，疑重出。

王叡《春秋守鉴》一卷。

见宋志

按：此条又有“《春秋龟鉴》一卷” ，疑即张暄《春秋龟鉴图》重出。

涂昭良“《春秋科义雄览》十卷，《春秋应判》三十卷”

见宋志

丁裔昌《春秋解问》一卷。

见宋志

邵川《春秋括义》三卷。

见宋志

刘英“《春秋列国图》一卷，《春秋十二国年历》”一卷

见宋志

谢璧《春秋缀英》二卷。

见宋志

李涂《春秋事类》五卷。

《宋志》“蔡延龟注。”

《春秋扶悬》三卷。

见宋志

《春秋比事》三卷。

沈棐“《春秋比事》二十卷。”

见宋志

马端临曰：“《春秋比事》二十卷，陈同甫序之曰，惜其为此书而不见其名，或曰：是沈文伯之所为也。文伯名棐，湖州人，常为婺之教官，因为易其名曰《春秋比事》，锓诸木，以与同志者共之。”

陈氏曰：按湖州有沈文伯，名长卿，号审斋居仁，为常州倅，忤秦桧，贬化州，不名棐也。不知同甫何以云然，岂别名棐而字文伯者乎？然则非湖人也。

《春秋要义》十卷。

见宋志

《春秋策问》三十卷。

见宋志

《春秋夹氏》三十卷。

见宋志

按《汉志》夹氏未有书，又云“书亡。” 此书不知何所指授，而名夹氏。

李融《春秋枢崇》十卷。

见宋志

姜虔嗣“《春秋三传纂要》二十卷。”

见宋志

《崇文总目》：“《春秋纂例》，伪唐人姜虔嗣撰。以《春秋左氏》《公》《谷》三家之传，学者钞集之文。”

惠简“《春秋通略全义》十五卷。”

见宋志

元保宗《春秋事要》十卷。

见宋志

巩濬《春秋琢瑕》一卷。

见宋志

张传靖“《左传编纪》十卷。”

见宋志

崔昇《春秋分门属类赋》三卷。

见“《宋志》杨均” 注。

裴光辅《春秋机要赋》一卷。

见宋志

尹玉羽卿《春秋音义赋》十卷。

《宋志》“冉遂良注。”

又“《春秋字源赋》二卷。”

《宋志》“杨文举撰。”

李象《续春秋机要赋》一卷，《玉霄括囊赋集》一卷

见宋志

王邹彦《春秋蒙求》五卷。

见宋志

《春秋指掌图》二卷。

《宋志》载张杰《春秋图》下，未知亦张作否。

蹇遵品“《左传引帖断义》十卷。”

见宋志

《崇文总目》：“伪蜀进士蹇遵品拟撰唐礼部试进士帖经旧式，核经具对。”

《春秋纂类义统》十卷。

《宋志》本十二卷，第二、第四阙。

《春秋通义》十二卷，《春秋新义》十卷，“《春秋十二国年历》
一卷，《春秋文权》”五卷

《宋志》：“年历一名《春秋齐年》。”

按：以上五条，俱载《蹇遵品》下，未详姓名，不知谁作。

且“刘英” 下已载《十二国年历》一条，亦未知重出否？

鲁有开《春秋指微》十卷。

见宋志

《国语音》一卷。

见宋志

宋庠“《国语补音》三卷。”

见宋志

陈氏曰：丞相安陆宋庠公序撰。以先儒未有为《国语音》者，近世传《旧音》一卷，不著撰人名氏，盖唐人也，简陋不足名书。因而广之，悉以陆德明《释文》为主，陆所不载，则附益之。

林概《辨国语》三卷。

崔表“《世本图》一卷。”

俱见宋志

杨蕴《春秋年表》一卷。

见宋志

陈氏曰：“‘《春秋二十国年表》一卷，不知何人作《周易》，下次以鲁、蔡、曹、卫、滕、晋、郑、齐、秦、楚、宋、杞、陈、吴、邾、莒、薛’。小邾按：《馆阁书目》有《年表》二卷，元丰中杨彦龄撰，自周之外凡十三国，仍总纪蛮夷戎狄之事。” 又按董氏《藏书志》，“《年表》无撰人，自周至吴凡十国，又有附庸诸国，别为表，凡征伐、朝觐、会同皆书。今此表止记即位及‘卒’” ，皆非二家书也。

按《宋志》杨蕴《春秋年表》一卷。按陈氏云“《春秋二十国年表》一卷” ，未知是一书否，附载于此，俟考。

谢是《春秋义》二十四卷，又《总义》三卷

见宋志

崔子方《春秋经解》十二卷。

见宋志

陈氏曰：涪陵崔子方彦直撰。绍圣中，罢《春秋》取士。子方三上书乞复之，不报，遂不应进士举。

《春秋本例例要》二十卷。

吕奎《春秋要旨》十二卷。

俱见宋志

吴元绪《左氏鼓吹》一卷。

见宋志

陈氏曰：彭门吴元绪撰。

刘易《春秋经解》二卷。

吴孜“《春秋折衷》十二卷。”

范柔中《春秋见微》五卷。

《邹氏春秋总例》一卷。

谢子房《春秋备对》十三卷。

朱振《春秋指要》一卷，“《春秋正名赜隐要旨》十二卷，《春
秋正名赜隐旨要叙论》”一卷

《春秋讲义》三卷。

沈滋仁《春秋兴亡图鉴》一卷。

陈禾“《春秋传》十二卷，又《春秋统论》一卷”

俱见宋志

任伯雨“《春秋释圣新传》十二卷。”

见宋志

晁氏曰：任伯雨德翁撰。解《经》不甚通例。

郑昂“《春秋臣传》三十卷。”

邓冀“《春秋指踪》二十一卷。”

石公孺《春秋类例》十二卷。

俱见宋志

王当《春秋列国诸臣传》五十一卷。

见宋志

晁氏曰：六十三卷，当眉山人，效司马迁《史记》，凡一百三十有四人，十万馀言。

张根“《春秋指南》十卷。”

见宋志

晁氏曰：吴园先生张根知常撰。以“征伐会盟，《年经国纬》。” 汪藻为之序。

李棠《春秋时论》一卷。

见宋志

叶梦得“《春秋谳》三十卷，又《春秋考》三十卷，《春秋传》二
十卷，《石林春秋》八卷，《春秋指要总例》”二卷

见宋志

陈氏曰：叶梦得撰。各有序。

胡安国《春秋传》三十卷，又《通例》一卷，《通旨》一卷

见宋志

晁氏曰：共三十二卷。胡安国被旨撰。

余安行《新传》十二卷。

晁氏曰：十一卷。采三《传》及孙复四家书。

韩璜《春秋人表》一卷。

范仲《春秋左氏谱义》四卷。

黄叔敖“《春秋讲义》五卷。”

洪皓《春秋纪诔》三十卷。

俱见宋志

《春秋集善》十三卷。

见宋志

陈氏曰：端明殿学士庐陵胡铨邦衡撰。铨既事萧楚，为《春秋》学，后学于胡文定公安国，作此书。

邓名世《春秋四谱》六卷，《辨论谱说》一卷

刘本《春秋中论》三十卷。

俱见宋志

毕良史《春秋正辞》二十卷。

见宋志

陈氏曰：“知盱眙军东平毕良史撰。”

环中“《左氏春秋二十国年表》一卷，《春秋列国臣子表》”
十卷

见宋志

按：《宋志》，“杨蕴《春秋年表》一卷” ，又有《环中春秋二十国年表》一卷，《通考》载陈氏说，已见杨蕴下。

郑樵“《春秋地名谱》十卷，又《春秋传》十二卷，《春秋考》十
二卷”

见宋志

陈氏曰：“其学大扺，工于考究，而义理多迂僻。”

周彦熠“《春秋名义》二卷。”

毛邦彦“《春秋正义》十二卷。”

王日休《春秋孙复解辨失》一卷，又“《春秋公羊辨失》一
卷，《春秋左氏辨失》一卷，《春秋穀梁辨失》”一卷，《春秋名
义》一卷

董自任“《春秋总鉴》十二卷。”

夏沐《春秋素志》三百一十五卷，又《春秋灵台独讲》十
一卷

《延陵先生讲义》二卷。

俱见宋志

吕本中《春秋解》二卷。

见宋志

陈氏曰：《集解》十二卷。自《三传》而下，集诸家之说，各记其名氏。

《朱子语录》：吕居仁《春秋》亦甚明白。

晁公武《春秋故训传》三十卷。

王炫“《春秋门例通解》十卷。”

俱见宋志

林栗《经传集解》三十三卷。

见宋志

陈氏曰：专主《左氏》而黜二《传》，故为《左氏传解》，表上之。

时澜《左氏春秋讲义》十卷。

见宋志

徐得之《左氏国纪》二十卷。

见宋志

《通考》：“止斋陈氏序。”

萧楚《春秋经辨》十卷。

见宋志

陈氏曰：庐陵萧楚子荆撰。时蔡京用事，誓不复仕。

胡定《春秋解》十二卷。

见《宋志》。〈按：“定” 字疑误。〉

杜拱辰《春秋传》三十卷。

见宋志

陈傅良“《春秋后传》十二卷，又《左氏章指》三十卷”

见宋志

陈氏曰：楼参政钥为之序。

王汝猷“《春秋列传》十五卷。”

程迥《春秋显微例目》一卷，又《春秋传》二十卷

朱临“《春秋私记》一卷，《春秋外传》十卷”

俱见宋志

王葆“《东宫春秋讲义》三卷，《春秋集传》”十五卷

见宋志

陈氏曰：监察御史王葆彦光撰。周益公妇翁也。

吕祖谦《春秋集解》三十卷，又“《左传类编》六卷，《左氏传
议》二十卷，《左氏说》一卷，《左氏博议纲目》一卷，《左氏国
语类编》”二卷

俱见《宋志》。博议门人张成拓标注，类编，门人同编。陈氏曰：“《类编》祖谦撰。分类内、外传、事实、制度、议论九门，首有纲领数则，兼采他书。博议授徒时所作《左氏说》，多有发明，而不为文，似一时讲说门人所抄。”

李明复《春秋集义》五十卷，又《集义纲领》二卷

任公辅“《春秋明辨》十卷。”

杨简“《春秋解》十卷。”

戴溪《春秋讲义》四卷。

俱见宋志

程公说《春秋分记》九十卷。

见宋志

陈氏曰：卭州教授眉山程公说伯刚撰。以《春秋经传》仿司马迁书为《年表》《世谱》《历天》《文》《五行》《地理》《礼乐》《征伐》《官制》诸书。

《春秋释疑》二十卷。

宋志不知作者

宋志不知作者

陈氏曰：不著名氏。录《三传》《经》文之异者。

按《宋志》又有《吴曾考异》四卷，疑即此书。

《春秋直指》三卷。

宋志不知作者

《春秋纪传》五十卷。

宋志不知作者

巽岩李氏曰：不著撰人名氏。取左丘明书，用司马迁《史记》法，君臣各为纪传。凡欲观某国之治乱，某人之臧否，其行事本末，毕陈于前。

《春秋四传》二十卷，《春秋类》六卷，《春秋例》六卷，《春秋表
记》一卷，《王侯世系》一卷，《春秋释例地名谱》一卷，《春秋
本旨》五卷，《左氏摘奇》十二卷。

《宋志》“并不知作者。”

李浃《左氏广诲蒙》一卷。

见宋志

章冲“《左氏类事始末》五卷。”

见宋志

陈氏曰：“朝请大夫吴兴章冲茂深撰。”

王柏“《左氏正传》一十卷。”

高端叔《春秋义宗》一百五十卷。

黎良能《左氏释定谱学名》一卷

俱见宋志

吴曾《春秋考异》四卷，又《左氏发挥》六卷

见宋志

陈氏曰：《发挥》六卷，吴曾虎臣撰，若《史评》之类。按前有《考异》四卷，疑即此书，不然，何名目皆同也？

方淑“《春秋直音》三卷。”

见宋志

陈氏曰：德清丞方淑智善撰。刘给事一止为序。

石朝英《左传约说》一卷，又《百论》一卷

见宋志

陈氏曰：奉议郎新昌石朝英撰。又有《道辨》一书。

黄仲炎“《春秋通说》十三卷。”

见宋志

陈氏曰：永嘉黄仲炎若晦撰。端平中进之朝。

辛次膺《属词比事》五卷。

李孟传《左氏说》十卷。

程大昌《演繁露》六卷。

李焘《春秋学》十卷。

王应麟“《春秋会考》三十六卷。”

杨士勋“《春秋公谷考异》五卷。”

陆宰《春秋后传补遗》一卷。

赵震揆“《春秋类论》四十卷。”

宇文虚中《春秋纪咏》三十卷。

王梦应《春秋集义》五十卷。

李心传《春秋考义》十三卷。

魏了翁“《春秋要义》六十卷。”

陈藻林希逸《春秋三传正附论》十三卷

俱见宋志

《春秋精义》　卷。

《崇文总目》：“不著撰人名氏。”

演《左氏传谥族图》　卷。

《崇文总目》：“不著撰人名氏。以《左氏学世谱》” 增广之。

胡旦《春秋论》　卷。

《崇文总目》：秘书监胡旦撰。摭杜氏之失，裨经旨。

《春秋宗族名、谥谱》　卷。

《崇文总目》：“不著撰人名氏。” 采三传姓名、谥号。

张载《横渠春秋说》一卷。

晁氏曰：张子厚为门人杂说《春秋》，其书未成。

刘绚“《质夫春秋说》十二卷。”

晁氏曰：刘绚质夫撰。绚学于二程。

冯正符《春秋得法忘例论》三十卷。

晁氏曰：皇朝冯正符所撰。熙宁八年，何郯奏之。

冯山“《春秋通解》十二卷。”

晁氏曰：皇朝冯山允南撰。普州人。

陆纳《春秋后传　补遗》共二十一卷

陈氏曰：陆纳撰。《补遗》者，其子宰所作也。

《四家春秋集解》二十卷。

晁氏曰：集师协石季长、王乐景先之《解》为“一通。”

洪兴祖《春秋本旨》二十卷。

陈氏曰：知饶州丹阳洪兴祖庆善撰。

高闶“《息斋春秋集注》十四卷。”

陈氏曰：“礼部侍郎鄞高闶抑崇撰。”

薛季宣“《春秋经解　指要》共十四卷。”

陈氏曰：“知常州永嘉薛季宣士龙撰。”

徐德操《春秋解》十二卷。

马端临曰：“知潮州徐德操撰。《水心序》。”

勾龙傅“《春秋三传分国纪事本末》　卷。”

马端临曰：“夹江勾龙傅明甫撰。后溪刘氏序。”

《崇文总目》：“吴侍中、领左国史亭陵侯韦昭解。” 。